Vəfa Fətullayeva

Vəfa Nüsrət qızı Fətullayeva () — məşhur Azərbaycan və sovet aktrisası, Azərbaycan SSR əməkdar artisti (1982), Azərbaycan SSR Dövlət mükafatı laureatı (1984).

 Həyatı 
Vəfa Fətullayeva 25 avqust 1945-ci ildə Bakıda anadan olub. 1953–1963-cü illərdə Bakıdakı 1 saylı orta məktəbdə təhsil alıb. 1963-cü ildə Teatr İnstitutunun teatrşunaslıq fakültəsinə qəbul olub, 1968-ci ildə həmin fakultəni əla qiymətlərlə bitirib. O, ilk dəfə 1953-cü ildə 8 yaşı olarkən, Ələsgər Şərifovun səhnəyə qoyduğu, Uliyam Şekspirin "Qış nağılı" tamaşasında Mamili obrazını canlandırıb. Vəfa Fətullayeva 1963 cü ildə Zaur Nağıyev adlı idmançı ilə tanış olur. Zaur Nağıyev rəqqasə Tutuxanım Həmidovanın oğlu idi. Onlar 1968 ci ildə ailə həyatı qururlar, ancaq bu evlilik uzun sürmür. Bir il sonra ayrılırlar.

Vəfa Fətullayeva 1970-ci ildən, ömrünün sonuna qədər Azərbaycan Dövlət Dram Teatrında fəaliyyət göstərib. Teatrda işlədiyi dövrlərdə bir-birindən bənzərsiz insan surətləri yaradıb. Yaradıcılığının çiçəklənən dövründə xərçəng xəstəliyinə düçar olan əməkdar artist 1987-ci il may ayının 21-də vəfat edib. Məzarı Yasamal qəbiristanlığındadır. Vəfa Fətullayevnın atası Azərbaycan teatr sənətinin ilk tərtibatçı-rəssamı, xalq rəssamı Nüsrət Fətullayev, anası SSRİ Xalq artisti, aktrisa Hökumə Qurbanovadır.

 Mükafatları 
 "Azərbaycan SSR əməkdar artisti" fəxri adı — 1 dekabr 1982
 Azərbaycan SSR dövlət mükafatı — 1984

 Rolları 
 Mamili ("Qış nağılı", U. Şekspir),
 Gülgəz ("Mahnı dağlarda qaldı", İ. Əfəndiyev),
 Şirin ("Məhəbbət əfsanəsi", N. Hikmət),
 Tənzilə ("Sən yanmasan", N. Xəzri),
 Şərəfnisə ("Müsyö Jordan və dərviş Məstəli şah", M. F. Axundov),
 Beatriçe ("Heç nədən hay-küy", U. Şekspir),
 Bənövşə ("Kəndçi qızı", M. İbrahimov),
 Dildar ("İnsan", S. Vurğun),
 Zeynəb ("Sizi deyib gəlmişəm", Anar),
 Fəridə ("Məhv olmuş gündəliklər", İ. Əfəndiyev),
 Rəna ("İblis", H. Cavid),
 Xuraman ("Vaqif", S. Vurğun),
 Pakizə ("Mirzə Şəfi Vazeh", N. Xəzri),
 Burla Xatun ("Torpağa sancılar qılınc", N. Xəzri),
 İnanc Xatın ("Atabəylər", N. Həsənzadə),  
 Doktorun qızı ("Şöhrət və ya unudulan adam", N. Hikmət),
 Arzu ("Kimdir haqlı?", B. Vahabzadə),
 Qadın ("Karıxmış sultan", T.Əl-Hakimi),
 Alagöz ("Küləklər", S. Rəhman), və s.

 Alov (film, 1979) (tammetrajlı televiziya tamaşası)
 Atayevlər ailəsi (film, 1978)
 Bizim qəribə taleyimiz (film, 2005)
 Firəngiz (film, 1975)
 Göz həkimi (film, 1980)
 İnsanlar bataqlıqda (televiziya tamaşası, 1982)

 İstinadlar 

 Xarici keçidlər 
 Taleyini anasına pay verən Vəfa Fətullayeva 

Kateqoriya:Azərbaycan aktrisaları
Kateqoriya:Azərbaycan SSR əməkdar artistləri
Kateqoriya:Bakıda doğulanlar
Kateqoriya:Bakıda vəfat edənlər
Kateqoriya:XX əsr aktrisaları